**Прилог 3**

**Информација о потребној техничкој документацији за примену мера побољшања енергетске ефикасности и законској регулативи по којој се изводе мере енергетске санације ( попуњава ЈЛС – Комисија за реализацију мера енергетске санације уз помоћ органа надлежног за грађевинске послове )**

За потребе ефикасне реализације Програма енергетске санације потребно је да привредни субјект у понуду грађанима урачуна израду техничке документације за реализацијуследећих мера енергетске ефикасности

**1) замена спољних прозора и врата и других транспарентних елемената термичког омотача**

За реализацију ове мере **није потребно прибављати акт надлежног органа**.

**2) постављања термичке изолације спољних зидова, подова на тлу и осталих делова термичког омотача према негрејаном простору.**

За реализацџију ове мере није потребна израда техничке документације.

**3) постављања термичке изолације испод кровног покривача или таванице**

* Уколико се у оквиру реализације ове мере термичка изолација поставља испод таванице, није потребно прибављати акт надлежног органа.
* Уколико се у оквиру реализације ове мере термичка изолација поставља испод кровног покривача и обухвата делимично или потпуно скидање кровног покривача, мера се реализује на основу **Решења о одобрењу за извођење радова**, а радови се изводе према **Идејном пројекту** и **Елаборату енергетске ефикасности**.

**4) замене постојећег грејача простора на чврсто гориво (котао или пећ) ефикаснијим котлом на гас**

Ова мера се реализује на основу Извођења радова на уградњи унутрашње гасне инсталације – УГИ, од МРС која се налази на фасади објекта до фасадног кондензационог котла, а радови се изводе према Идејном пројекту уградње унутрашње гасне инсталације – УГИ.

**5) замене постојећег грејача простора на чврсто гориво (котао или пећ) ефикаснијим котлом на биомасу**

За реализацију ове мере **није потребно прибављати акт надлежног органа**.

**6) уградња топлотних пумпи.**

* Уколико се у оквиру реализације ове мере уградњом топлотне пумпе замењује постојећи грејач простора и снага топлотне пумпе је мања или једнака његовој снази, **није потребно прибављати акт надлежног органа.**
* Уколико се у оквиру реализације ове мере уградњом топлотне пумпе мења постојећи грејач простора и снага топлотне пумпе је већа од његове снаге, или се топлотна пумпа уграђује као нови топлотни извор, мреа се реализује на основу **Решења о одобрењу за извођење радова**, а радови се изводе према **Идејном пројекту**.

**7) замене постојеће или уградња нове цевне мреже, грејних тела и пратећег прибора.**

За реализацију ове мере **није потребно прибављати акт надлежног органа**.

**8) уградња соларних колектора у инсталацију за централну припрему потрошне топле воде.**

Мера се реализује на основу **Решења о одобрењу за извођење радова**, а радови се изводе према **Идејном пројекту**.

**9) Уградња соларних панела и пратеће инсталације за производњу електричне енергије за сопствене потребе, уградње двосмерног мерног уређаја за мерење предате и примљене електричне енергије и израде неопходне техничке документације и извештаја извођача радова на уградњи соларних панела и пратеће инсталације за производњу електричне енергије који су у складу са законом неопходни приликом прикључења на дистрибутивни систем.**

**Да би стекао статус купца-произвођача, крајњи купац је потребно да:**

* Изгради производни објекат инсталисане производне снаге до 10,8 kW. Изградњу врше правна лица са одговарајућом лиценцом за обављање те делатности, на основу **Општих техничких услова које мора да задовољи производни објекат.**
* Прилагоди мерно место уз правна лица које је ангажовао крајњи купац, а који поседују одговрајуће лиценце или сертификате за обављање делатности, на основу **Општих техничких услова које мора да задовољи производни објекат.**
* Закључи уговор о потпуном снабдевању електричном енергијом са нето мерењем /нето обрачуном.